Stan Lee

Stan Lee (lahir sebagai Stanley Martin Lieber, 28 Disember 1922 – 12 November 2018) ialah seorang penulis dan penyunting buku komik berbangsa Amerika Syarikat dan bekas presiden dan pengerusi syarikat Marvel Comics.

Bersama beberapa orang pelukis ternama, khususnya Jack Kirby dan Steve Ditko, beliau mencipta watak Spider-Man, Fantastic Four, X-Men, Iron Man, Hulk, Thor, Daredevil, Doctor Strange, dan banyak lagi watak-watak cereka, sambil memperkenalkan watak-watak yang rumit dan naturalistik ke dalam karya-karya komik bergenre adiwira. Selain itu, beliau pernah mengetuai cabaran terulung yang berjaya melawan pertubuhan penapisan komik yang amat tegas, iaitu Comics Code Authority, sekaligus memaksa pertubuhan tersebut memperbaharui dasar-dasarnya. Selepas itu, Lee menerajui peluasan Marvel Comics dari sebahagian kecil syarikat penerbitan lain, menjadi sebuah korporasi multimedia gergasi.

Kematian 
Beliau telah meninggal dunia pada hari Isnin, 12 November 2018 di Pusat Kesihatan Cedars-Sinai, Los Angeles setelah digegaskan ke sana dari kediamannya di Hollywood Hills pada awal pagi akibat masalah kesihatan. Kematian beliau diumumkan oleh anak perempuan beliau, Joan Celia (J. C.) Lee, dan turut disahkan oleh wakil anak perempuannya, Kirk Schenck. Beliau meninggalkan dua orang anak perempuan.

Beliau telah mengumumkan bahawa beliau menghidap radang paru-paru sejak awal tahun 2018 dan pernah digegaskan ke hospital pada awal Februari tahun tersebut kerana kesesakan nafas dan denyutan jantung tak tetap, namun jurucakap beliau mengatakan beliau berkeadaan baik.

Kematian beliau diikuti oleh penghormatan yang diberikan oleh peminat-peminatnya dan juga bintang ternama melalui laman media sosial.

Rujukan

Pautan luar
 POW! Entertainment (laman web rasmi)
 Stan Lee Web (laman peminat)
 Framingham, Mass. "Myth and the Hero's Journey: Big Screen Blockbusters - Star Wars, Spider-Man Tell Timeless Tales", Daily News (May 5, 2002), by Chris Bergeron]
Newsday (April 1, 2007): "Fast Chat: Stan Lee"
 Stan Lee: Conversations (University Press of Mississippi)

Audio/video
Audio of Merry Marvel Marching Society record, including voice of Stan Lee
Chris Comer Radio Interviews: "Stan Lee", 1 April 2005
Comic Geek Speak: Episode 83 - Stan Lee interview podcast, 12 Disember 2005
Mahalo Daily with Veronica Belmont: "MD044 - Stan Lee Interview", January 28, 2008 
Stan Lee receives 1st New York comics legend award 17 April 2008

Yahudi Amerika Syarikat
Kelahiran 1922
Kematian akibat radang paru-paru
Kematian 2018
Penulis Amerika Syarikat
Kartunis Amerika Syarikat